Kamu bisa jelasin ke aku soal Passeriformes dalam bahasa melayu?

Passerine adalah satu sekumpulan burung dari order Passeriformes,yang mana termasuk lebih daripada separuh dari semua spesies burung. Kadang kala ia juga dikenali sebagai burung kicau. Passerine membentuk salah satu dari order vertabrata darat yang mempunyai kepelbagaian yang paling banyak: dengan lebih daripada 5,000 spesies yang telah dikenalpasti, Secara umumnya, passerine mempunyai dua kali lebih banyak spesies jika dibandingkan dengan order terbesar dalam mamalia, iaitu Rodensia. Ia mencangkupi lebih 110 keluarga, vertebrata kedua lebih banyak (selepas Perciformes).

Nama "passerine" dan "Passeriformes" diterbitkan daripada Passer domesticus, nama saintifik bagi spesies jenis&genus ini; ciak rumah—dan dari istilah Latin passer untuk ciak Passer dan burung-burung kecil serupanya.

Senarai taksonomik dalam keluarga Passeriformes

Senarai berikut adalah dalam susunan taksonomik, dengan meletakkan keluarga yang berkaitan dalam susunan berikutnya. Keluarga yang disenaraikan di sini adalah yang telah diakui oleh Kesatuan Ahli Ornitologi Antarabangsa (IOC). Susunan dan divisyen ke dalam infraorder, parvorder dan superfamili berdasarkan analisis filogenetik yang diterbitkan oleh Carl Oliveros dan rakan-rakan beliau pada tahun 2019. Hubungan antara keluarga dalam suborder Tyranni (suboscine) kesemuanya telah ditentukan akan tetapi beberapa nod-nod dalam Passeri (oscine) adalah tidak jelas ekoran pemisahan jurai yang pantas.